বর্তমানে বাংলাদেশে ওয়েডিং ফটগ্রাফি এর চাহিদা বৃদ্ধি পেয়েছে। রাজধানী ঢাকাতে প্রতিটি বিয়ে বাড়ি মানেই সেখানে একজন ফটোগ্রাফার, কখনও কখনও পুরো টিম হয়ে ফটোগ্রাফিতে কাজ করছে। ঢাকার বাইরেও এখন ওয়েডিং ফটগ্রাফারের চাহিদা বেড়েছে। প্রায় প্রতিটি জেলাতেই রয়েছে বেশ কয়েকটি ওয়েডিং ফটগ্রাফি প্রতিষ্ঠান। বেকারত্ব অবসানের জন্য এ পেশা বেছে নিয়েছেন অনেক তরুণ-তরুণী। আয়ও করছেন তারা বেশ ভাল। বর্তমানে একজন সাধারণ ওয়েডিং ফটগ্রাফার একটি ইভেন্টে ন্যুনতম ১০,০০০ টাকায় কাজ করছেন। যাদের ভাল ক্যামেরা নেই, তারা সাধারণত ক্যামেরা ও অন্যান্য যন্ত্রাংশ ভাড়া নিয়ে কাজ করছেন, তবুও তারা চেষ্টা করছেন, একজন ক্লায়েন্টকে ভাল ছবি দিতে।